ยิงพรุน6นัด อดีตผช.ผจก. ร้านเซเว่นฯ-โยงปมส่วนตัว
จ่อยิงโหดอดีตผู้ช่วยผู้จัดการร้านฝึกหัดเซเว่นอีเลฟเว่น ชาวบ้านพบศพบนที่ดินรกร้างห่างไกลผู้คนย่านลาดกระบัง มีบาดแผลถูกยิงเจาะกะโหลก 3 นัด ตามร่างกายอีก 3 นัด รวม 6 นัด ตรวจสอบเป็นชาวนราธิวาสเคยทำงานบริษัทซีพีออลล์ จำกัด (มหาชน) แต่ลาออกมา 6-7 เดือนแล้ว ตำรวจตั้งประเด็นสังหารไว้หลายประเด็น ทั้งชู้สาวและโกรธแค้นส่วนตัว,ยิงทิ้งหนุ่มนราธิวาสรายนี้ เปิดเผยขึ้นเมื่อเวลา 14.30 น.วันที่ 22 พ.ย. พ.ต.ท.อภินพ สุจิภิญโญ พนักงานสอบสวนผู้ชำนาญการพิเศษ (พงส.ผนพ.) สน.ลาดกระบัง รับแจ้งเหตุพบศพถูกยิงเสียชีวิตบริเวณพื้นที่ดินว่างเปล่าให้เช่า ถนนชนบท 3 แขวงคลองสองต้นนุ่น เขตลาดกระบัง กทม. จึงรายงานผู้บังคับบัญชาร่วมตรวจสอบที่เกิดเหตุ ประกอบด้วย พล.ต.ต.ชัยพร พานิชอัตรา ผบก.น.3 พ.ต.อ.สาโรช ขวัญบุญจันทร์ ผกก.สน.ลาดกระบัง พ.ต.ท.สายันต์ เพ็ชรยืนยง รอง ผกก.สส.สน.ลาดกระบัง ฝ่ายสืบสวน สน.ลาดกระบัง ฝ่ายสืบสวน บก.สส.น.3 แพทย์นิติเวช รพ.ตำรวจ และเจ้าหน้าที่มูลนิธิป่อเต็กตึ๊ง,ที่เกิดเหตุเป็นพื้นที่ว่างเปล่าถมแล้วเนื้อที่ประมาณ 1 ไร่ บริเวณด้านหลังติดกับป่าหญ้าพบศพนายอาบาดี อามีน อายุ 27 ปี บ้านเดิมอยู่เลขที่ 22/1 หมู่ 11 ต.ปะลุกาสาเมาะ อ.บาเจาะ จ.นราธิวาส อดีตพนักงานบริษัทซีพี ออลล์ จำกัด ตำแหน่งผู้ช่วยผู้จัดการร้านเซเว่นฯฝึกหัดแต่ลาออกมาแล้ว 6-7 เดือน สวมเสื้อเชิ้ตแขนยาวพับแขนสีชมพู สวมกางเกงยีนส์ขายาวสีน้ำเงิน รองเท้าแตะ ถูกปืนไม่ทราบขนาดยิงเข้าเบ้าตาขวาทะลุท้ายทอยซ้าย 1 นัด ขมับขวาทะลุหลังศีรษะด้านซ้าย 2 นัด แขนขวา 1 นัด หน้าอกซ้าย 1 นัด และแผ่นหลังด้านซ้าย 1 นัด นอนตะแคงขวาเสียชีวิตจมกองเลือดอยู่ที่พื้น บนตัวมีกระเป๋าเดินทางแบบสะพายสีฟ้าวางอยู่ 1 ใบ ตรวจสอบโดยรอบพบซองบุหรี่เปล่ายี่ห้อกาแรมตกอยู่ที่ปลายเท้า 1 ซอง และยังพบก้นบุหรี่ที่สูบแล้ว 2 มวน แว่นกันแดด หัวกระสุนปืนทองแดงไม่ทราบขนาด 2 หัว ตกอยู่ข้างตัวผู้ตาย ภายในกระเป๋าสะพายพบบุหรี่กาแรมอีก 1 ซอง,สอบสวนนายพินิจ กลิ่นสุคนธ์ อายุ 48 ปี อาสาตำรวจชุมชน สน.ลาดกระบัง ศูนย์ลานบุญ 1 ผู้แจ้งเหตุเปิดเผยว่า เมื่อเวลาประมาณ 13.00 น. หลังจากตนเลิกงานอาสามากำลังจะขี่รถ จยย.กลับบ้าน มีผู้ชาย 2 คนและผู้หญิง 2 คนยืนเรียกตนอยู่ข้างทางใกล้จุดเกิดเหตุ พร้อมบอกว่าขณะที่กำลังจะกลับรถตรงจุดเกิดเหตุสังเกตเห็นมีคนนอนอยู่ที่พื้นให้ช่วยเข้าไปตรวจสอบหน่อย เนื่องจากเห็นตนแต่งชุดอาสาตำรวจบ้าน จึงเดินเข้าไปตรวจสอบพบว่าที่ศีรษะมีคราบเลือดจำนวนมาก จึงแจ้งให้เจ้าหน้าที่มาตรวจสอบดังกล่าว,ด้าน พล.ต.ต.ชัยพร พานิชอัตรา ผบก.น.3 เปิดเผยว่า เบื้องต้นสั่งการให้เจ้าหน้าที่ทุกฝ่ายที่เกี่ยวข้องลงพื้นที่ตรวจสอบก่อนว่า ผู้ตายเป็นใคร มาจากไหน เพื่อติดตามญาติมาสอบถามก่อน คาดว่าเสียชีวิตมาแล้วไม่น้อยกว่า 18 ชั่วโมง ส่วนสาเหตุน่าจะมาจากการขัดแย้งส่วนตัวมากกว่า และคนร้ายน่าจะรู้จักกับผู้ตายเป็นอย่างดี และก่อนก่อเหตุน่าจะมีการพูดคุยกันก่อน เนื่องจากพบก้นบุหรี่ตกอยู่จำนวนหนึ่ง อย่างไรก็ตาม เจ้าหน้าที่จะเร่งตรวจสอบกล้องวงจรปิดบริเวณใกล้เคียง พร้อมทั้งส่งศพผู้เสียชีวิตไปตรวจพิสูจน์ที่สถาบันนิติวิทยาศาสตร์ รพ.ตำรวจ เพื่อหาสาเหตุการเสียชีวิตอย่างละเอียดอีกครั้ง,มีรายงานด้วยว่า ชุดสืบสวนตั้งประเด็นการสังหารไว้หลายประเด็น ทั้งเรื่องชู้สาว โกรธแค้นส่วนตัว และขัดแย้งอะไรบางอย่าง เพราะจากที่เกิดเหตุมีหลักฐานว่าผู้ตายมายืนคุยตกลงอะไรบางอย่างกับคนร้ายอยู่พักใหญ่ ก่อนตกลงกันไม่ได้จึงถูกยิงเสียชีวิต
จ่อยิงโหดอดีตผู้ช่วยผู้จัดการร้านฝึกหัดเซเว่นอีเลฟเว่น ชาวบ้านพบศพบนที่ดินรกร้างห่างไกลผู้คนย่านลาดกระบัง มีบาดแผลถูกยิงเจาะกะโหลก 3นัด ตามร่างกายอีก 3 นัด รวม 6 นัด ตรวจสอบเป็นชาวนราธิวาสเคยทำงานบริษัทซีพีออลล์ จำกัด (มหาชน)
ข่าวหน้า1,ยิง,สน.ลาดกระบัง,อาบาดี อามีน,เซเว่นอีเลฟเว่น,ตั้งประเด็น,ชู้สาว,โกรธแค้นส่วนตัว,หนุ่มนราธิวาส,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ